***Ул.”Независимост” № 20, централа: 058/60889факс:058/600806;***

***e-mail:*** ***obshtina@dobrichka.bg******; web site:*** [***www.dobrichka.bg***](http://www.dobrichka.bg)

**ДО**

**ДОБРИЧКИ ОБЩИНСКИ СЪВЕТ**

**ГРАД ДОБРИЧ**

**ДОКЛАДНА ЗАПИСКА**

**от СОНЯ ИВАНОВА ГЕОРГИЕВА**

Кмет на община Добричка, град Добрич

**ОТНОСНО**: Актуализация на годишната програма за управление и разпореждане с общинската собственост и продажба на имот - частна общинска собственост, по плана на с.Житница, община Добричка.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В община Добричка постъпи докладна записка с Рег.№ ВхК-2661/16.05.2024г. от кмета на с. Житница, общ. Добричка, с искане за продажба чрез публичен търг с тайно наддаване на УПИ VII, квартал 21 по плана на селото, ведно с построената в имота сграда – казан със застроена площ 40 кв.м.

 Община Добричка е собственик на урегулиран поземлен имот /УПИ/ VII, квартал 21 с площ 525 кв.м, по плана на с.Житница, община Добричка - Акт за частна общинска № 633/10.12.1998г., вписан в Агенция по вписвания, гр.Добрич под № 22 том XXV, Вх.рег. № 11483/11.07.2005г.

В докладната записка, кметът на с. Житница, общ. Добричка е изразил становището си имотът да бъде продаден.

Предвид гореизложеното, предлагам община Добричка да продаде УПИ VII, квартал 21 с площ 525 кв.м, по плана на с.Житница, община Добричка, ведно с построената в имота сграда – казан със застроена площ 40 кв.м, като същият бъде обявен за продажба, чрез провеждане на публичен търг с тайно наддаване.

На имотът е изготвена пазарна оценка по реда на чл.41, ал.2 от ЗОС размер на 9 756,00 лв. /девет хиляди седемстотин петдесет и шест лева/ без ДДС, надхвърляща данъчната оценка от 1811,50 лв. /хиляда осемстотин и единадесет лева и 50ст./

Имотът не e предвиден за продажба в „Програма за управление и разпореждане с имотите – общинска собственост за 2024г.“, приета с Решение № 44/31.01.2024г.

Предлагам Добрички общински съвет да приеме следното:

**П Р О Е К Т !**

**Р Е Ш Е Н И Е:**

І. На основание чл.21, ал.1, т.8 от Законa за местното самоуправление и местната администрация , чл.8, aл.9 от Закона за общинската собственост и чл.5, ал.1 и чл.55, ал.1 от Наредба №4 за реда за придобиване, управление и разпореждане с общинско имущество на Добрички общински съвет, Добрички общински съвет дава съгласие за актуализация на Програмата за управление и разпореждане с общинската собственост приета с Решение № 44/31.01.2024г., както следва:

 В Приложение 2.1, се допълва следния имот:

 - с. Житница, община Добричка, УПИ VII, квартал 21 с площ 525 кв.м, ведно с построената в имота сграда – казан със застроена площ 40 кв.м и очаквани приходи в размер на 9 756,00 лв. /девет хиляди седемстотин петдесет и шест лева/ без ДДС

ІІ. На основание чл.21, ал.1, т. 8 от Законa за местното самоуправление и местната администрация, чл.35, ал.1 и чл.41, ал.2 от Закона за общинската собственост, чл.50, ал.1 и чл.55, ал.1 от Наредба №4 за реда за придобиване, управление и разпореждане с общинско имущество на Добрички общински съвет, Добрички общински съвет дава съгласие да се извърши продажба на УПИ VII, квартал 21 с площ 525 кв.м по плана на с. Житница, община Добричка, ведно с построената в имота сграда – казан със застроена площ 40 кв.м, чрез провеждане на публичен търг с тайно наддаване при условията и по реда на Наредба №4 на Добрички общински съвет и определя начална тръжна цена за имота 9 756,00 лв. /девет хиляди седемстотин петдесет и шест лева / без ДДС, надхвърляща по размера си данъчната.

ІІІ. Съгласно чл.52, ал.5, т.1 от ЗМСМА, 30 на сто от постъпленията от продажбата да се използват за финансиране на изграждането, за основен и текущ ремонт на социална и техническа инфраструктура в с. Житница, общ.Добричка

IV.Възлага на кмета на община Добричка последващите, съгласно закона действия.

Приложение към докладната записка:

* докладна записка на кмета на с. Житница, община Добричка
* акт за общинска собственост № 633/10.12.1998г.
* скица на имота.
* пазарна оценка на имота.

**ВНОСИТЕЛ:**

**СОНЯ ГЕОРГИЕВА**

*Кмет на община Добричка*

Съгласували:

Иван Пейчев

*Зам. кмет УТСОСПООС*

Инж. Таня Василева

*Директор дирекция УТСОСПООС*

*Юрист при община Добричка*

Изготвил:

Галена Късова

*Мл.експерт ОС*